
	๑. สภาพแวดล้อมการควบคุม
    กองสาธารณสุขได้พิจารณาแต่ละปัจจัยที่มีผลกระทบต่อสุขภาพอนามัยของประชาชน แต่ละกิจกรรม ดังนี้ คือ
   1.1 กิจกรรมการป้องกันและควบคุมโรคติดต่อ
         เป็นการควบคุมสภาพแวดล้อมภายนอก   ควบคุมโรคติดต่อที่เกิดขึ้นในพื้นที่ เช่นโรคไข้เลือดออก ซึ่งมีการแพร่ระบาดของโรคและการกำจัดแหล่งเพาะพันธุ์ลูกน้ำยุงลาย โดยการพ่นหมอกควันกำจัดยุงลายเพื่อควบคุมการแพร่พันธุ์ของยุงลาย และการรณรงค์ป้องกันแหล่งเพาะพันธุ์ของยุง และเพื่อเป็นการควบคุมและป้องกันโรคพิษสุนัขบ้า โดยการรณรงค์ให้ประชาชนนำสัตว์เลี้ยงไปฉีดวัคซีนป้องกันโรคพิษสุนัขบ้าและการให้ความรู้กับเจ้าของสัตว์เลี้ยง
๑.๒ กิจกรรมการจัดเก็บและรวบรวมขยะมูลฝอย  
      เป็นการควบคุมสภาพแวดล้อมภายนอกเพื่อปรับปรุงการทำงานป้องกันขยะตกค้าง อันจะสร้างความสกปรกต่อชุมชน ส่งผลต่อสุขภาพอนามัยของประชาชน รวมถึงการรณรงค์การคัดแยกขยะมูลฝอยก่อนทิ้งจากแหล่งกำเนิด โดยการให้ความรู้กับประชาชนในตำบล  รวมถึงการนำขยะอินทรีย์ไปใช้ประโยชน์การทำปุ๋ยหมัก
๑.๓ กิจกรรมงานการป้องกันและแก้ไขปัญหายาเสพติด
      เป็นการป้องกันและแก้ไขปัญหายาเสพติดในพื้นที่ตำบลปุโละปุโย ด้วยการดำเนินการให้เยาวชนในพื้นที่เข้าร่วมโครงการหรือกิจกรรมที่ส่งเสริมการแก้ไขปัญหายาเสพติด 
	กองสาธารณสุขและสิ่งแวดล้อม ได้วิเคราะห์ประเมินระบบการควบคุมภายใน  ตามกิจกรรม 3 กิจกรรม ดังนี้
1 กิจกรรมการป้องกันและควบคุมโรคติดต่อ    
๒ กิจกรรมการจัดเก็บและรวบรวมขยะมูลฝอย 
๓ กิจกรรมงานการป้องกันและแก้ไขปัญหายาเสพติด
     โดยวิเคราะห์ ประเมินผลตามองค์ประกอบมาตรฐานการควบคุมภายใน ตามระเบียบระเบียบกระทรวงการคลังว่าด้วยมาตรฐานและหลักเกณฑ์ปฏิบัติการควบคุมภายในสำหรับหน่วยงานของรัฐ พ.ศ. 2561  ผลการประเมิน พบว่า การติดตามประเมินผลในแบบติดตาม ยังไม่บรรลุวัตถุประสงค์ของการควบคุม เจ้าหน้าที่ยังขาดประสบการณ์การวางแผนการควบคุมงานด้านสาธารณสุข  และขาดบุคลากรที่มีความรู้และความเข้าใจในงานด้านสาธารณสุข     

	๒.  การประเมินความเสี่ยง
    2.1 กิจกรรมการป้องกันและควบคุมโรคติดต่อ
          เกิดความเสี่ยงจากสภาพแวดล้อมภายนอกคือ สภาพภูมิอากาศหรือสภาพแวดล้อมรอบตัวของผู้อยู่อาศัย ที่อาจมีการเปลี่ยนแปลงทำให้สุขภาพของประชาชนปรับตัวไม่ทันทำให้เกิดการเจ็บป่วยได้ง่าย
-ความเสี่ยงที่เกิดจากสภาพแวดล้อมภายใน คือ ประสิทธิภาพของบุคลากรที่ขาดความรู้ ทักษะในการป้องกันการแพร่ระบาดของโรคหรือเมื่อเกิดโรค ไม่มีความรู้ความเข้าใจในการรับมือเมื่อเกิดการแพร่ระบาดขึ้นมา เครื่องมือเครื่องใช้มีอายุการใช้งานมานานทำให้ไม่มีประสิทธิภาพเท่าที่ควร
    2.๒ กิจกรรมการจัดเก็บและรวบรวมขยะมูลฝอย
         มีการคัดแยกขยะจากครัวเรือนจำนวนน้อย เพราะประชาชนยังไม่ตระหนักถึงอันตรายและโรคระบาดที่เกิดขึ้นจากขยะมูลฝอย สถานที่การจัดเก็บและรวบรวมขยะมูลฝอย ยังไม่เพียงพอต่อปริมาณขยะมูลฝอยที่จัดเก็บในพื้นที่ ทำให้ปริมาณปริมาณขยะล้น 
    2.๓ กิจกรรมด้านการป้องกันและแก้ไขปัญหายาเสพติด
        เกิดความเสี่ยงจากสภาพแวดล้อมภายนอกคือ ไม่สามารถควบคุมพฤติกรรมของเยาวชนหรือติดตามดูแลได้ตลอดเวลา การร่วมกิจกรรมในบางครั้งไม่ได้รับความร่วมมือเท่าที่ควร หรือไม่ตระหนักและให้ความสำคัญในเรื่องของปัญหาด้านยาเสพติด
	การประเมินความเสี่ยง
      มีการประเมินความเสี่ยงที่เหมาะสม โดยการติดตามตรวจสอบจากการปฏิบัติงาน การลงพื้นที่ และการสำรวจ รวมถึงการเข้าถึงกลุ่มเสี่ยง และบูรณาการกับทุกภาคส่วนในพื้นที่ตำบลปุโละปุโย เพื่อใช้ในการปฏิบัติงานมีประสิทธิภาพ

	3. กิจกรรมการควบคุม
    3.1 กิจกรรมการป้องกันและควบคุมโรคติดต่อ
         - มีการรณรงค์ประชาสัมพันธ์ข้อมูลข่าวสารอย่างต่อเนื่อง และทั่วถึง
        - การพ่นหมอกควัน (ไข้เลือดออก)ปีละ 1 ครั้ง กรณีพบผู้ป่วยพ่นทันทีและอพ่นซ้ำภายใน 7 วัน
    3.2 กิจกรรมการป้องกันและควบคุมโรคติดต่อ
        - มีการรณรงค์ประชาสัมพันธ์ข้อมูลข่าวสารอย่างต่อเนื่อง และทั่วถึง
        - จัดกิจกรรมโดยการมีส่วนร่วมของประชาชน
การบังคับใช้กฎหมายที่เกี่ยวข้อง
    3.3 กิจกรรมงานป้องกันและแก้ไขปัญหายาเสพติด
        - มีการรณรงค์ประชาสัมพันธ์ข้อมูลข่าวสารอย่างต่อเนื่อง และทั่วถึง
        - จัดกิจกรรมที่เป็นประโยชนืต่อกลุ่มเสี่ยง
        - ส่งเสริมให้กลุ่มต่าง ๆ เข้ามามีส่วนร่วมการจัดกิจกรรมที่เป็นประโยชนืต่อตนเองและสังคม
๔. สารสนเทศและการสื่อสาร
    ๔.๑ มีการรวบรวมข้อมูล กฎหมาย ระเบียบ มติคณะรัฐมนตรี แนวทางการปฏิบัติต่าง ๆ แจ้งให้พนักงานทราบเพื่อใช้เป็นแนวทางการปฏิบัติงาน
    ๔.๒ จัดให้มีประชุมชี้แจง ทำความเข้าใจในนโยบายและแนวทางการปฏิบัติงาน และเผยแพร่ประชาสัมพันธ์ให้ผู้ที่เกี่ยวข้องทราบอย่างทั่วถึง
    ๔.๓ มีการใช้ระบบอินเตอร์เน็ตช่วยในการปฏิบัติหน้าที่ และตรวจสอบข้อมูลข่าวสารตลอดเวลา
    ๔.๔ จัดให้มีระบบข้อมูลข่าวสารเพื่อประชาสัมพันธ์งานให้กับประชาชนและผู้ที่เกี่ยวข้องได้รับทราบ
    ๔.๕ จัดให้มีการแลกเปลี่ยนความคิดเห็นในทุกภาคส่วนเพื่อนำมาพัฒนาและส่งเสริมการมีส่วนร่วม
	        กิจกรรมการควบคุมของกองสาธารณสุขและสิ่งแวดล้อม อยู่ในระดับที่มีความเหมาะสม ครอบคลุมตามประกาศคณะกรรมการหลักประกันสุขภาพแห่งชาติ เรื่องการกำหนดหลักเกณฑ์เพื่อสนับสนุนให้องค์กรปกครองส่วนท้องถิ่นดำเนินงานและบริหารจัดการกองทุนในระดับท้องถิ่นหรือพื้นที่ พ.ศ.2557 โดยมีการเน้นการปฏิบัติงานร่วมกับหน่วยงานอื่นและการลงพื้นที่ในกลุ่มเสี่ยงเพิ่มมากขึ้น และมีการประชุมติดตามและปรับปรุงเจ้าหน้าที่ที่ปฏิบัติงานด้านสาธารณสุข สำหรับปัจจัยภายนอก เช่น สภาพแวดล้อมในพื้นที่  มีการประชาสัมพันธ์ให้ประให้ประชาชนได้รับทราบอยู่เสมอ แต่ต้องมีการติดตามผลอย่างสม่ำเสมอและต่อเนื่อง


ในภาพรวมระบบสารและการสื่อสารของอบต.ปุโละ
ปุโย มีความเหมาะสมครอบคลุมทุกด้าน ทำให้การปฏิบัติงานเป็นไปด้วยความสะดวกรวดเร็วมากขึ้น

	๕. วิธีการติดตามประเมินผล
     ใช้แบบสอบทานเป็นเครื่องมือในการติดตามประเมินผล เพื่อสอบทานการปฏิบัติงานอย่างต่อเนื่องโดยเจ้าหน้าที่ผู้ปฏิบัติ  หัวหน้างาน และปลัดองค์การบริหารส่วนตำบลต้องติดตามกำกับดูแล เพื่อให้การดำเนินงานของสำนักงานปลัดเป็นไปตามแผนการดำเนินงานประจำปีขององค์การบริหารส่วนตำบล

	         การติดตามประเมินผลการควบคุมภายในขององค์การบริหารส่วนตำบลปุโละปุโยถือปฏิบัติตามแนวทางการติดตามประเมินผลการควบคุมภายใน ซึ่งกำหนดในเอกสารคำแนะนำการจัดทำรายงานตามระเบียบกระทรวงการคลังว่าด้วยมาตรฐานและหลักเกณฑ์ปฏิบัติการควบคุมภายในสำหรับหน่วยงานของรัฐ พ.ศ. 2561 ถือว่ามีความเหมาะสมและเป็นที่น่าพอใจมากขึ้น


สรุปผลการประเมิน
	จากการวิเคราะห์ผลการประเมินความเสี่ยงของกองสาธารสุขและสิ่งแวดล้อมยังมีความเสี่ยง กิจกรรม จำนวน 3 กจกรรม ดังนี้
	1. งานป้องกันและควบคุมโรคติดต่อ ประชาชนยังขาดความรู้ ความเข้าใจเกี่ยวกับงานสาธารณสุข และยังไม่ตระหนักการสร้างเสริมป้องกันสุขภาพของตนเอง และให้ความสำคัญการฉีดวัคซีนสัตว์เลี้ยงและพิษสุนัขบ้า
	2. ยังมีการตกค้างของขยะมูลฝอยในพื้นที่ ส่งผลต่อสุขภาพอนามัยของประชาชน และประชาชนยังไม่ให้ความสำคัญในการคัดแยกขยะเท่าที่ควร
	3. ผู้ปกครองไม่ค่อยให้ความร่วมมือการแก้ไขปัญหายาเสพติดรวมถึงการเข้าถึงข้อมูลเกี่ยวกับยาเสพติดในชุมชน และมักจะหลีกเลี่ยงการให้ข้อมูลกับทางการ

